*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2018**

**Chişinău**

**cu privire la modificarea și completarea Hotărîrii Guvernului nr.289  din  14 martie 2007 pentru aprobarea Regulamentului privind evidența și calcularea uzurii mijloacelor fixe în scopuri fiscale**

Guvernul **HOTĂRĂŞTE:**

Hotărîrea Guvernului nr.289  din  14 martie 2007 „Pentru aprobarea Regulamentului privind evidența şi calcularea uzurii mijloacelor fixe în scopuri fiscale” (Monitorul Oficial al Republicii Moldova, 2007, nr.39-42, art.305), se modifică după cum urmează:

1. Textul ,,alin.(10) art.26” se înlocuiește cu textul ,, art.26 alin.(10) și art.261 alin.(16) și alin.(17)”.

2. Pe tot cuprinsul Hotărîrii cuvîntul „uzura”, se înlocuieşte cu cuvîntul „amortizarea” la forma şi cazul respectiv.

3. Regulamentului privind evidența și calcularea uzurii mijloacelor fixe în scopuri fiscale:

1. pe tot parcursul textului, la cazul gramatical corespunzător, cuvintele ,,evidența contabilă” se înlocuiesc cu cuvîntul ,,contabilitate”, cuvîntul ,,active” se înlocuiește cu cuvîntul ,,imobilizări”, iar cuvîntul ,,lichidare” se înlocuiește cu cuvîntul ,,casare”,.
2. Punctul 3 va avea următorul cuprins:

,,3. Proprietatea pe care se calculează amortizarea este proprietatea materială reflectată în bilanțul contribuabilului în conformitate cu legislația şi folosită în activitatea de întreprinzător, a cărei valoare scade prezumtiv ca urmare a uzurii fizice şi morale şi a cărei perioadă de exploatare este mai mare de un an, iar valoarea ei depășește suma stabilită de prevederile Codului fiscal.

Mijloacele fixe primite ca aport în capitalul social şi folosite în activitatea de întreprinzător reprezintă obiect al calculării amortizării.

Sînt considerate, de asemenea, proprietate pe care se calculează amortizarea investițiile efectuate în mijloacele fixe menționate la art.26 alin.(3) și art.261 alin.(3) din Codul fiscal.

Calcularea şi deducerea amortizării mijloacelor fixe care fac obiectul unui contract de leasing se efectuează de către locatar în cazul leasingului financiar şi de către locator în cazul leasingului operațional.

Nu se calculează uzura terenurilor, vitelor productive şi de muncă (cu excepţia cailor de muncă, cîinilor de pază), fondurilor de bibliotecă, plantațiilor perene, care nu au intrat pe rod, mijloacelor fixe, sau care nu sunt folosite în activitatea de întreprinzător, construcțiilor nefinalizate.

Nu se permite deducerea amortizării mijloacelor fixe primite cu titlu gratuit, cu excepția cazurilor în care valoarea acestora a fost inclusă în venitul impozabil al contribuabilului.

În cazul finanțării parțiale a procurărilor mijloacelor fixe din surse ce constituie venituri neimpozabile, amortizarea se va calcula pentru partea suportată de către întreprindere.

Suma subvențiilor obținute urmare a efectuării investițiilor prin procurarea mijloacelor fixe din sursele proprii nu influențează asupra mărimii bazei valorice a mijloacelor fixe.”.

1. Capitolul IV va avea următoarea denumire:

**,,Capitolul IV.**

**Evidența Mijloacelor fixe”**

1. Punctul 4 după cuvintele ,,Pentru calcularea amortizării” se completează cu textul ,,potrivit art.26 și art.27 din Codul fiscal”.
2. Capitolul IV se completează cu punctul 41 cu următorul cuprins:

,,41. Evidența mijloacelor fixe în scopuri fiscale conform art.261 din Codul fiscal se ţine pentru fiecare obiect separat.

1. Punctele 5-8 devin Secțiunea 1 ,,Calcularea amortizării conform art.26 și art.27 din Codul fiscal” .
2. La punctul 6, din definiția ,,**Sintr**” cuvintele ,,conservare și” și din definiția ,,**Sieșir**” cuvîntul ,,conservări” se exclude.
3. La punctul 8, rubricile 6 și 17 se exclud.
4. Capitolul V se completează cu Secțiunea 2 ,,Calcularea amortizării conform art.261 din Codul fiscal” cu următorul cuprins:

**,,Secțiunea 2**

**Calcularea amortizării conform art.261 din Codul fiscal**

81. Amortizarea mijloacelor fixe se efectuează prin utilizarea metodei liniare de amortizare. Amortizarea se calculează lunar începînd cu luna următoare celei în care mijlocul fix se pune în funcțiune.

În scopuri fiscale, nu se recunosc diferențele din reevaluarea mijloacelor fixe.

Mărimea lunară a amortizării mijloacelor fixe ce urmează a fi dedusă se determină prin înmulţirea bazei valorice a mijloacelor fixe la norma de amortizare respectivă cu raportarea la 12 luni:

Am.f.=(Vm.f. \* Na)/12,

unde: Am.f. – amortizarea calculată în scopuri fiscale;

Vm.f. – valoarea mijlocului fix supus amortizării;

Na – norma amortizării pentru fiecare mijloc fix.

Norma amortizării pentru fiecare mijloc fix se determină ca raport dintre 100% şi durata de funcționare utilă a acestuia stabilită prin Catalogul mijloacelor fixe și activelor nemateriale, aprobat prin Hotărîrea Guvernului nr.338 din 21.03.2003.

82. Evidența și calculul amortizării mijloacelor fixe în scopuri fiscale se realizează în baza Registrului privind evidența și calcularea amortizării mijloacelor fixe în scopuri fiscale pentru perioada fiscală, conform anexei nr.4 la Regulament.”.

1. Punctul 9 va avea următorul cuprins:

,,9.În funcție de tipul (forma) arendei, leasingului se va stabili cine va suporta cheltuielile privind amortizarea activelor, precum şi cheltuielile pentru reparație.

Ţinînd cont de prevederile standardelor de contabilitate, bunurile luate în arendă finanţată şi leasing financiar, se reflectă ca activ în bilanțul contabil al locatarului (arendașului), iar plățile de arendă, rata de leasing ce urmează a fi achitate - ca datorii. Amortizarea activelor luate în arendă finanțată şi leasing financiar se calculează de către locatar (arendaș) în fiecare perioadă de gestiune pe parcursul duratei de funcționare utilă a acestora. Respectiv, în scopuri fiscale, amortizarea se calculează de locatar (arendaş).

În cazul în care activele sînt predate în locațiune (arendă) operațională (leasing operațional), evidența lor se ține în contabilitate şi se reflectă în bilanţul contabil al locatorului (arendatorului). Amortizarea activelor predate în locațiune (arendă) și leasing operațional se calculează de către locator (arendator) în fiecare perioadă de gestiune şi se constată ca cheltuieli ale perioadei, iar la finele fiecărei perioade de gestiune se reflectă în Raportul privind rezultatele financiare al locatorului (arendatorului). Respectiv, în scopuri fiscale, la determinarea impozitului pe venit, deducerea cheltuielilor aferente amortizării se permite la locator (arendator). Locatarul (arendașul) recunoaște la deducere sumele arendei şi ratei de leasing calculate, în conformitate cu legislația în vigoare.”.

1. Punctul 10:
* din primul alineat cuvintele ,,precum și baza valorică a mijloacelor fixe reincluse după conservare” și cuvintele ,,reîntrate a mijloacelor fixe de la conservare” se exclude;
* la alineatul trei cuvintele ,,trece în cont” se înlocuiesc cu cuvintele ,,deduc conform titlului II al Codului fiscal”;
* alineatul 4 se exclude;
1. Capitolul VII va avea următoarea denumire:

**Capitolul VII**

**Valoarea de intrare. Valoarea intrărilor**

1. Capitolul VII se completează cu pct.101 cu următorul cuprins:

,,101. Valoarea de intrare a mijloacelor fixe pentru care se calculează amortizarea potrivit art.261 din Codul fiscal constituie:

 a) pentru mijloacele fixe procurate sau create cu forțe proprii, mijloacele fixe luate în leasing financiar, mijloacele fixe pentru care a fost primită subvenția - valoarea determinată conform art.261 alin.(18) din Codul fiscal;

b) pentru autoturisme - valoarea determinată conform art.261 alin.(8) din Codul fiscal.

 Pentru autoturismul, valoarea căruia nu depășește plafonul stabilit în art.26 alin.(9) lit.a) sau în art.261 alin.(8) lit.a) din Codul fiscal, amortizarea calculată se deduce integral, în funcţie de valoarea autoturismului. În cazul în care valoarea autoturismului depășește plafonul stabilit amortizarea se va calcula la valoarea autoturismului egală cu suma plafonului. Prevederile respective nu se aplică autoturismelor utilizate în calitate de mijloace fixe în activitatea de bază care reprezintă prestare de servicii, a căror amortizare constituie parte componentă a prețului de cost a vînzărilor.

c) pentru mijloacele fixe sub formă de investiții - suma depășirii limitei stabilită în art.261 alin.(11) din Codul fiscal;

d) pentru mijloacele fixe reintrate în exploatare - baza valorică determinată la momentul ieșirii din exploatare;

e) pentru mijloacele fixe reintrate în exploatare - valoarea de intrare este determinată conform art.22 alin.(2) din Codul fiscal.

1. La punctul 20, cuvintele ,,la evidența contabilă” se înlocuiesc cu cuvintele ,,în contabilitate”.
2. Punctele 12-20 devin Secțiunea 1 ,,Deducerea cheltuielilor pentru reparaţii conform art.26 și art.27 din Codul fiscal” .
3. Capitolul IX se completează cu Secțiunea 2 ,,Deducerea cheltuielilor pentru reparaţii conform art.261din Codul fiscal” cu următorul cuprins:

**,,Secțiunea 2**

**Deducerea cheltuielilor pentru reparaţii** **conform art.261 din Codul fiscal**

211. Deducerea cheltuielilor pentru reparația proprietății se efectuează în conformitate cu Standardele Naționale de Contabilitate.

Costurile ulterioare aferente întreținerii, asistenței tehnice și reparației mijloacelor fixe suportate pentru menținerea lor în stare funcțională de la care nu se așteaptă beneficii economice suplimentare, și care potrivit prevederilor Standardelor Naționale de Contabilitate sunt reflectate ca costuri/cheltuieli curente, în scopuri fiscale, de asemenea, vor fi recunoscute la deducere conform art.24 alin.(1) din Codul fiscal.

Costurile ulterioare suportate în procesul de reparație sau dezvoltare a mijloacelor fixe cu scopul îmbunătățirii caracteristicilor inițiale a acesteia și, respectiv, majorării beneficiilor economice așteptate din utilizarea obiectului, și care potrivit Standardelor Naționale de Contabilitate, sunt capitalizare prin adăugarea acestora la valoarea contabilă a obiectului respectiv, în scopuri fiscale, de asemenea, vor fi reflectate la majorarea bazei valorice a respectivului mijloc fix.

Cheltuielile aferente reparației curente și capitale a mijloacelor fixe ce nu corespund prevederilor art.261 alin.(2) din Codul fiscal, se permit spre deducere în limita stabilită la alin.(11) din articolul menționat.

Depășirea limitei privind cheltuielile pentru reparație, precum și suma cheltuielilor pentru reparație permisă la deducere se determină prin completarea formularului specificat în anexa nr.3 la prezentarea Regulamentului.

1. Punctele 22-25 devin Secțiunea 1 ,,Calcularea amortizării conform art.26 și art.27 din Codul fiscal”
2. La punctul 22, cuvîntul ,,conservare” se exclud.
3. La punctul 24, cuvîntul ,,conservării” și alineatul 5 se exclud.
4. La punctul 25, cuvintele ,,durata de funcționare utilă” se înlocuiesc cu cuvintele ,,durata de utilizare”.
5. Capitolul XI se completează cu punctele 26- 27 cu următorul cuprins:

,,251. Baza valorică a mijloacelor fixe se determină după cum urmează:

1. pentru mijloacele fixe nou procurate și incluse în exploatare în condițiile art.261 din Codul fiscal - valoarea mijlocului fix determinat în conformitate cu prevederile art.261 alin.(18) din Codul fiscal, micșorată cu suma amortizării calculate în perioada exploatării acestuia sau valoarea mijlocului fix determinat conform prevederilor art.261 alin.(18) din Codul fiscal majorată cu suma reparației capitale și micșorată cu suma amortizării calculate în perioada exploatării mijlocului fix;
2. pentru mijloacele fixe care au fost în exploatare și pentru care amortizarea a fost calculată conform art.26 din Codul fiscal - valoarea mijlocului fix la începutul perioadei de tranziție micșorată cu suma amortizării calculate în perioada exploatării acestuia sau baza valorică a mijlocului fix la începutul perioadei de tranziție majorată cu suma reparației capitale și micșorată cu suma amortizării calculate în perioada exploatării acestuia;
3. pentru mijloacele sub formă de investițiile efectuate în mijloacele fixe - valoarea de intrare micșorată cu suma amortizării calculate în perioada exploatării acestuia;
4. pentru autoturismul specificat la art.261 alin.(8) lit.b) din Codul fiscal - valoarea acestuia micșorată cu suma amortizării calculate;
5. baza valorică a mijloacelor fixe reintrate în exploatare după ieșirea forțată conform art.22 alin.(2) din Codul fiscal - baza valorică a proprietății înlocuite majorată cu suma cheltuielilor suportate pentru procurarea proprietății, care nu este acoperită din venitul obținut în cazul pierderii forțate.

252. Rezultatul înstrăinării mijloacelor fixe sau a activelor care au fost în componența mijloacelor fixe și ulterior trecute în grupa ,,stoc” în scopuri fiscale se determină ca diferența dintre venitul obținut și baza valorică a mijlocului fix sau a activului trecut în grupa ,,stoc”.

În cazul înstrăinării autoturismului specificat la art.261 alin.(8) lit.b), venitul sau pierderea calculată ca diferența dintre suma mijloacelor obținute de la înstrăinarea autoturismului și baza valorică a acestuia se recunoaște drept venit sau pierdere a perioadei fiscale în care a avut loc înstrăinarea.

1. Regulamentul se completează cu capitolul Capitolul XIIcu următorul cuprins:

**Capitolul XII.**

**Modul de determinare a bazei valorice a mijloacelor fixe deja deținute în cazul aplicări pentru prima dată a prevederilor art.261 din Codul fiscal**

28. În conformitate cu art.24 alin.(31) din Legea pentru punerea în aplicare a titlurilor I și II ale Codului fiscal nr.1164-XIII din 24.04.1997, pentru perioada fiscală 2018, agenţii economici pot alege modul de calcul al amortizării şi cheltuielilor pentru reparaţia proprietăţii conform art.26 şi 27 sau art.261 din Codul fiscal.

Alegerea regimului fiscal se realizează prin indicarea lui în politica de contabilitate a agentului economic pînă la data de 25 aprilie, iar pentru subiecţii care s-au înregistrat pe parcursul perioadei fiscale de declarare – pînă la data de 25 a lunii următoare trimestrului de înregistrare.

29. Baza valorică a fiecărui mijloc fix la începutul perioadei fiscale de tranziție pentru care se aplică prevederile art.261 din Codul fiscal se va determina conform prevederilor art.24 alin.(32) din Legea pentru punerea în aplicare a titlurilor I și II ale Codului fiscal nr.1164-XIII din 24.04.1997, și va constitui:

1. pentru mijloacele fixe raportate la categoriile I de proprietate – baza valorică determinată la data de 31 decembrie a perioadei fiscale anterioare;
2. pentru mijloacele fixe raportate la categoriile II-V de proprietate – baza valorică determinată prin calcul, avînd în vedere ponderea procentuală a valorii de bilanț a obiectului respectiv în suma totală a valorii de bilanț aferente obiectelor atribuite categoriei respective la data de 31 decembrie a perioadei fiscale anterioare, aplicată la baza valorică a categoriei la care a fost atribuit mijlocul fix respectiv.

În cazul în care în categoria de proprietate sunt reflectate mijloacele fixe constatate potrivit art.26 alin.(3) din Codul fiscal, precum și autoturisme incluse în categoria de proprietate cu valoarea stabilită la art.26 alin.(9) din Codul fiscal, acestea urmează a fi excluse cu baza valorică determinată separat pe fiecare mijloc fix respectiv.

Baza valorică a autoturismului, inclus în categoria de proprietate cu valoarea stabilită la art.26 alin.(9) lit.b) din Codul fiscal, acestea urmează a fi excluse cu baza valorică determinată separat pe fiecare mijloc fix respectiv.

Baza valorică a autoturismului, inclus în categoria de proprietate cu valoarea stabilită la art.26 alin.(9) lit.b) din Codul fiscal se determină prin calcul, pornind de la valoarea de intrare a proprietății care a fost inclusă în categoria respectivă și micșorată cu suma uzurii calculate în scopuri fiscale ale acestora.

Baza valorică a mijloacelor fixe la data de 31 decembrie a perioadei fiscale anterioare se determină în condițiile legislației fiscale aplicabile la această dată.”.

1. La anexa nr.1, coloanele 6 și 17 se exclud.
2. Regulamentul se completează cu anexa nr.4 conform anexei.

4. La 01 ianuarie 2019 punctele 4-8, 10-18, 19-25, precum și Anexele nr.1 și nr.2 la Regulament se abrogă, iar în denumirea Capitolului VII textul ,, . Valoarea intrărilor” se va exclude.

**Prim-ministru Pavel FILIP**

Contrasemnează:

Ministrul finanţelor Octavian ARMAȘU

Ministrul justiției Victoria IFTODI

Anexă

Anexa nr.4

la Regulamentul cu privire la modul

de evidență şi calculare a amortizării

mijloacelor fixe în scopuri fiscale

**Registrul privind evidența și calcularea amortizării mijloacelor fixe în scopuri fiscale pentru perioada fiscală \_\_\_\_\_\_**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Număruldeinventar | Denumireamijloculuifix | Baza valoricăa mijlocului fix la începutulperioadei detranziție | Valoarea mijlocului fix în scopuri fiscale | Luna din care urmează de a calcula amortizarea | Cheltuielile de reparație capitalizate | Luna în care a fost efectuată reparația capitală | Valoarea mijlocului fix cu suma reparației capitale | Durata de exploatare a mijlocului fix conform Catalogului mijloacelor fixe a activelor materiale | Norma de amortizare anuală | Calculul amortizării lunare | Total |
|  |  |  |  |  |  |  |  |  |  | I | II | III | IV | V | VI | VII | VIII | IX | X | XI | XII |  |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** | **19** | **20** | **21** | **22** | **23** |
|  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |
| **Total** |  |  |  |  |  |  |  |  |  |  |  |  |  |

**Modul de completare a Registrului privind evidența și calcularea amortizării mijloacelor fixe în scopuri fiscale pentru perioada fiscală**

1. Rubrica 1 ,,Numărul de inventar” – numărul de inventor atribuit fiecărui mijloc fix;
2. Rubrica 2 ,,Denumirea mijlocului fix” – se indică denumirea mijlocului fix;
3. Rubrica 3 ,,Baza valorică a mijlocului fix la începutul perioadei de tranziție” – baza valorică a mijlocului fix determinat conform prevederilor art.24 alin.(32) din Legea pentru punerea în aplicare a titlurilor I şi II ale Codului fiscal nr.1164-XIII  din  24.04.1997;
4. Rubrica 4 ,,Valoarea mijlocului fix în scopuri fiscale” – valoarea mijlocului fix, determinat în conformitate cu prevederile art.261 alin.(18) din Codul fiscal;
5. Rubrica 5 ,,Luna din care urmează de a calcula amortizarea” – de indicat luna din care urmează de a calcula amortizarea, potrivit art.261 alin.(6) din Codul fiscal;
6. Rubrica 6 ,,Cheltuielile de reparație capitalizate” – se reflect suma cheltuielilor de reparație care urmează a fi reflectate la majorarea valorii mijloacelor fixe în conformitate cu prevederile Standartelor Naționale de Contabilitate, potrivit art.261 alin.(10) din Codul fiscal;
7. Rubrica 7 ,,Luna în care a fost efectuată reparația capitală” – de indicat luna în care a fost efectuată reparația capital în scopul constatării lunii din care se va calcula amortizarea mijlocului fix respectiv;
8. Rubrica 8 ,,Valoarea mijlocului fix cu suma reparației capitale” – se indică valoarea mijlocului fix cu suma reparației capitale în scopul calculării amortizării mijlocului fix de la valoarea formată din luna indicate în rubric 7. Valoarea respective reprezintă suma totală a rub.4 + rub.6 sau rub.3+rub.6;
9. Rubrica 9 ,,Durata de exploatare a mijlocului fix conform Catalogului mijloacelor fixe a activelor nemateriale” – se indică durata de exploatare a mijlocului fix conform Catalogului mijloacelor fixe și activelor nemateriale, aprobat prin Hotărîrea Guvernului nr.338 din 21 martie 2003. Durata respective se utilizează pentru mijloacele fixe nou procurate de către entitățile care aplică prevederile art.261 din Codul fiscal. Pentru mijloacele fixe amortizarea cărora a fost calculate conform art.26 din Codul fiscal, durata de exploatare reprezintă diferența dintre durata stabilită conform Catalogului menționat și numărul perioadelor fiscal în care a fost calculate amortizarea conform art.26 din Codul fiscal. Durata de funcționare pentru mijloacele fixe constatate conform art.261 alin.(3) din Codul fiscal (investițiile efectuate în mijloacele fixe care fac obiectul unui contract de leasing operational, concesiune, arendă, comodat, sublocațiune) reprezintă durata de funcționare stabilită conform Catalogului menționat pentru mijlocul fix luat în folosință;
10. Rubrica 10 ,,Norma de amortizare anuală” – se indică norma de amortizare, determinată conform art.261 alin.(7) din Codul fiscal;
11. Rubricile 11-22 – se reflect suma amortizării lunare, determinate ca produsul dintre rub.3 ,,Baza valorică a mijlocului fix la începutul perioadei 2018 sau 2019” și 1/12 parte din rub.10 ,,Norma de amortizare anuală” sau, rub.4 ,,Valoarea mijlocului fix în scopuri fiscale” și 1/12 parte din rub.10 ,,Norma de amortizare anuală” sau rub.8 ,,Valoarea mijlocului fix cu suma reparației capitale” și 1/12 parte din rub.10 ,,Norma de amortizare anuală” după caz;
12. Rubrica 23 ,,Total” – se indică total calculat amortizarea pentru perioada fiscală pentru fiecare mijloc fix.